wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு101

## உடனடியாக உதவி தேவை

முதற் பக்கத்தில் *இன்றைய நாளில்* பகுதியின்கீழ் Lua error in package.lua at line 80: module `Module:Namespace detect/data' not found என வருகிறது. உடனடியாக திருத்த வேண்டும். --மா. செல்வசிவகுருநாதன் (பேச்சு) 05:08, 1 திசம்பர் 2014 (UTC)  
- **நிர்வாகிகள் கவனத்திற்கு** பயனர்:AntanO இன்று உருவாக்கிய Module:Location map என்ற வார்ப்புரு மீதும் , வார்ப்புரு:Location map பக்கத்தின் இன்றைய திருத்தங்கள் மீதும் எனக்கு சந்தேகமாக இருக்கு.இந்த தொகுப்புகளின் பின்னர் பல கட்டுரைகளில் *Lua error in Module:Location_map/multi at line 13: The name of the location map definition to use must be specified* என வருகிறது.இதனை உடனடியாக திருத்த வேண்டும். --Mohamed ijazz (பேச்சு) 07:49, 1 திசம்பர் 2014 (UTC)  
::ஆம், அவ்வார்ப்புரு இணைக்கப்பட்டுள்ள ஊர்களின் பக்கங்களில் அந்தந்த நாடுகளின் வரைபடங்களுக்குப் பதிலாக, உலக வரைபடம் வருகிறது. அன்ரன் கவனிக்க.--Kanags <sup>\உரையாடுக</sup> 08:08, 1 திசம்பர் 2014 (UTC)  
வார்ப்புருக்களில் இற்றையின்மை, புதிய கட்டுரைகளில் உள்ள வார்ப்புருக்களுக்கு பழைய வார்ப்புருக்களின் ஒத்திசைவின்மை (லூவா, Module) என்பன இச்சிக்கலுக்குக் காரணம். அவற்றை ஒவ்வொன்றாகக் கண்டுபிடித்து களைய வேண்டும். தொழினுட்ப ஆற்றல் உள்ளவர்கள் உதவினால் விரவாக சிக்கலைத் தீர்க்கலாம். --<span>Anton</span><font color="red"><sup>Talk</sup></font> 08:24, 1 திசம்பர் 2014 (UTC)  
::Kanags சில கட்டுரைகளின் ஒரு பகுதியே இல்லை.(என்ன கொடும சார் இது??) --Mohamed ijazz (பேச்சு) 09:21, 1 திசம்பர் 2014 (UTC)  
:::ஓர் உதாரணக் கட்டுரை இணைப்புத் தாருங்கள் இஜாசு.--Kanags <sup>\உரையாடுக</sup> 09:46, 1 திசம்பர் 2014 (UTC)  
::கவனிக்க கனகரத்தினம் சிறீதரன்இலங்கைத் துடுப்பாட்ட அணி கட்டுரையின் கட்டுரயில் **சர்வதேச அரங்குகள் பகுதி** மேலும் 300+ அதிகமான கட்டுரைகள் இதனால் இன்று பாதிக்கப்பட்டுள்ளன
கவனிக்க --Mohamed ijazz (பேச்சு) 11:08, 1 திசம்பர் 2014 (UTC)
:::வார்ப்புரு:Location mapலிருந்து Module:Location mapலுக்குள் arguments செல்லாமல் இருப்பதால் ஆங்காங்கே பிழைகள் வருகின்றன.(ஆங்கில விக்கியில் எப்படி செல்கிறது என்று தெரியவில்லை) சில மாறுதல்கள் செய்து சில வழுக்களை மட்டுப்படுத்தியுள்ளேன்--நீச்சல்காரன் (பேச்சு) 03:50, 4 திசம்பர் 2014 (UTC)
# விக்கிப்பீடியா:ஆலமரத்தடி/தொகுப்பு101

## Community Participation Support at Swatantra 2014

Dear Wikimedians,  
ICFOSS, Govt of Kerala in collaboration with FSF-India, CIS, SFLC.in, Swatantra Malayalam Computing and other like minded organisations is celebrating Swtantra-2014, fifth international free software confrence of Kerala. This is scheduled during 18-20 December 2014 at Thiruvananthapuram. More details about the event can be seen at : http://icfoss.in/fs2014/ .  
CIS-A2K will be providing limited travel and stay scholarships to interested Wikimedians from various language communities to attend this event and benefit from it. Upto 10 scholarships are available for Wikimiedians applying from Kerala. Upto 3 scholarships will be considered from other Indic Wikimedians and India based English Wikipedians. If you are interested please register your name here on Meta.  
**Eligibility**: You should have been a Wikimedian with a minimum of 200 edits on Wikimedia projects as on June 1, 2014.  
**Important dates**: Nominate yourself by **December 8**, 2014 (many apologies for this delay and short notice). We will confirm support by December 9, 2014.  
**Travel & Stay information**: (applicable only once the support is confirmed)
- Low fare flight costs will be considered if your travel by bus/train is more than 24 hours to Thiruvananthapuram.
- Stay in budget hotels, preferably on twin sharing basis.
- All costs of the selected Wikimedians will be reimbursed on actual basis upon submission of original bills to CIS Office in Bangalore within 10 days of receipt.
- It is essential to submit boarding passes along with tickets if you travel by a flight.
- CIS could help book flight tickets upon request. Those interested to avail this support need to fill a form that we will circulate  
**Queries and correspondence**:
- For all queries, please write to rahim{at}cis-india.org and vishnu{at}cis-india.org  
**Expectations from selected Wikimedians**:
- Please see if you could utilize this opportunity to find solutions to some of the technical/other problems your community may be facing.
- Do consider giving back the learning to your respective communities.
- We would appreciate if you could share your experience and learning publicly. CIS-A2K will be happy to publish your write-up on our blog  
If you know of a Wikimedian in your community who could benefit from this event and also could bring back learning to benefit your community, please encourage them to apply.--రహ్మానుద్దీన్ (பேச்சு) 11:32, 4 திசம்பர் 2014 (UTC)
# விக்கிப்பீடியா:ஆலமரத்தடி/தொகுப்பு101

## வேற்றுமை உருபுகளின் தனித்த பயன்பாடு

ஐ, ஆல், கு, இன், அது, கண் போன்றவை வேற்றுமை உருபுகள் எனப்படுகின்றன. அவ்வாறே இல், ஆம், உடைய போன்றவையும். இவற்றை ஒரு சொல்லுடன் சேர்த்து எழுதுகையில் அவற்றுடன் புணர்த்தியும் இலக்கங்கள் முதலியவற்றுடன் சேர்க்கும் போது பிரித்தும் எழுதுவதே வழமை. மாறாக, ஒரு சிலர் எழுதுவது போன்று 86-ன், 98-கு, 21-ம் என்ற வழக்குகள் முற்றிலும் பிழை. இவ்வழக்கம் விக்கிப்பீடியாவிலும் இருப்பதைக் காண்கிறேன். இது தொடர்ந்து தமிழில் என்று எழுதுவதற்குப் பதிலாக தமிழ்'ல் என்றவாறும் தமிழுக்கு என்று எழுதுவதற்குப் பதிலாக தமிழ்'க்கு என்றவாறும் எழுதப்படுவதையும் காண்கிறேன். இது இப்படியே தொடர்ந்தால், இதையே சரியென்று எண்ணும் நிலையும் வரலாம். எனவே, இத்தகைய பிழையான வழக்குகளை விக்கிப்பீடியாவிலிருந்து அகற்ற வேண்டும்.--பாஹிம் (பேச்சு) 06:46, 10 திசம்பர் 2014 (UTC)
:--<span>Anton</span><font color="red"><sup>Talk</sup></font> 07:40, 10 திசம்பர் 2014 (UTC)
:--சஞ்சீவி சிவகுமார் (பேச்சு) 08:04, 10 திசம்பர் 2014 (UTC)
: பாஹிம் அவர்களே 86-ன், 98-கு, 21-ம் என்பவற்றுக்குப் பதிலாக 86 இன், 98 இற்கு, 21 ஆம் என எழுதுவது பொருத்தமானதா? உங்கள் கருத்தறிய ஆவல்.--<span><big></big></span> 09:39, 10 திசம்பர் 2014 (UTC)
::ஆம், பொருத்தமானவையே. தமிழில் மெய்யெழுத்துக்கள் தனித்து வழங்குவதோ மெய்யெழுத்தில் சொற்கள் தொடங்குவதோ இல்லை.--பாஹிம் (பேச்சு) 11:20, 10 திசம்பர் 2014 (UTC)
:--<font color="#FC89AC" face="Comic Sans MS">**♥ ஆதவன் ♥**</font> <sub><font color="#5150AC" face="Comic Sans MS">**｡◕‿◕｡**</font></sup> <sup><font color="green" face="Comic Sans MS">**♀ பேச்சு ♀**</font></sup> 11:27, 10 திசம்பர் 2014 (UTC)
:--யாழ்ஸ்ரீ (பேச்சு) 12:33, 10 திசம்பர் 2014 (UTC)
: --கோபி (பேச்சு) 02:12, 11 திசம்பர் 2014 (UTC)
:--குறும்பன் (பேச்சு) 00:42, 14 திசம்பர் 2014 (UTC)
:--Mohamed ijazz (பேச்சு) 01:43, 14 திசம்பர் 2014 (UTC)
: இவ்விலக்கணத்தின் மேன்மையால் தான், ஜி. யு. போப், *தான் ஒரு தமிழ் மாணவன்* என்றார்.--≈ <font>**த<font color = "red">♥</font>உழவன்**</font><sup><font> **( கூறுக )** </font></sup> 02:41, 14 திசம்பர் 2014 (UTC)
# விக்கிப்பீடியா:ஆலமரத்தடி/தொகுப்பு101

## நகர்த்தலுக்கு எதிர்ப்பும், தூய தமிழும்

நான் பதித்த இந்திய விடுதலைப் போராட்டத்தில் முஸ்லிம்கள் கட்டுரையை Kanags என்பவர் இந்திய விடுதலைப் போராட்டத்தில் முசுலிம்கள் என்ற தலைப்பிற்கு மாற்றியுள்ளார். இதனை ஏற்றுக் கொள்ள முடியாது. இதன் காரணத்தை அறியப்படுத்தவும்.  
ஒருவேளை "ஸ்" என்பது வடமொழி என்பதால் மாற்றியிருந்தால் , விக்கியில் உள்ள மற்ற கட்டுரைகளை ஏன் மாற்றவில்லை?--Abdulbasith27 (பேச்சு) 13:17, 15 திசம்பர் 2014 (UTC)  
:இணைப்பு வேண்டுகோள் விடுக்கப்பட்டிருந்ததே அப்போது நீங்கள் ஏன் கருத்திடவில்லை? ஒரு நாளில் திருத்தம் செய்ய முடியாது. புதிதாக உருவாக்கப்படும் கட்டுரைகள் அதிகம் கவனிக்கப்படுகின்றன. மேலும், இவ்வாறான உரையாடல்களை இங்கல்ல அதன் பேச்சுப்பக்கத்தில் தெரிவியுங்கள். --<span>Anton</span><font color="red"><sup>Talk</sup></font> 13:35, 15 திசம்பர் 2014 (UTC)  
முசுலிம் என்பதை விட இசுலாமியர் என்பதே தமிழில் சரி. ஆனால் தலைப்பு மாற்றம் பற்றி நான் கருத்தளிக்கவில்லை.--தென்காசி சுப்பிரமணியன் (பேச்சு) 16:09, 16 திசம்பர் 2014 (UTC)
# விக்கிப்பீடியா:ஆலமரத்தடி/தொகுப்பு101

## உரையாடல் நயம் குறித்து கவனம் எடுக்கவும்

மற்றைய பயனர்களைச் சுட்டிப் பேசும்போது **சிவகுமார் என்பவர்** எனக்குறிப்பிடுவது நமக்கிடையில் ஒரு இடைவெளியை ஏற்படுத்துவது போல் உள்ளது. ஆகவே நேரடியாகவே **சிவகுமார்** எனக் கூறுவது சிறந்தது. --சஞ்சீவி சிவகுமார் (பேச்சு) 03:45, 16 திசம்பர் 2014 (UTC)
:--Mohamed ijazz (பேச்சு) 04:30, 16 திசம்பர் 2014 (UTC)
# விக்கிப்பீடியா:ஆலமரத்தடி/தொகுப்பு101

## active user

கடைசி முப்பது நாட்களில் தொகுப்புக்கள் செய்திருந்தும் என் பெயரை இங்கு காணவில்லை. ஏதும் கோளாறா??? இந்த புள்ளிவிபரத்தை நம்பமுடியாது போல் உள்ளதே :) , யாராவது கூறவும். நன்றி--<font color="#FC89AC" face="Comic Sans MS">**♥ ஆதவன் ♥**</font> <sub><font color="#5150AC" face="Comic Sans MS">**｡◕‿◕｡**</font></sup> <sup><font color="green" face="Comic Sans MS">**♀ பேச்சு ♀**</font></sup> 10:56, 17 திசம்பர் 2014 (UTC)
:ஆமாம் உங்களைக் காணவில்லை என்ன பிரச்சினையென்றும் தெரியவில்லை?!--<span><big></big></span> 11:08, 17 திசம்பர் 2014 (UTC)
::நான் பார்த்தபோதும் காட்டவில்லை. பின்னர், தானியங்கிகளையும், நிர்வாகிகளையும் மறைத்துப் பார்த்தபோது தெரிந்தது. -தமிழ்க்குரிசில் (பேச்சு) 16:44, 17 திசம்பர் 2014 (UTC)
# விக்கிப்பீடியா:ஆலமரத்தடி/தொகுப்பு101

## விக்கித்தரவுகள்

விக்கித்தரவுகள் எப்படி இணைப்பது என்பது பற்றிய விளக்கம் எங்காவது உள்ளதா? இல்லாதவிடத்து இங்கு அதுபற்றிய குறிப்பினை இடலாமா? சிலர் பயனர் பக்கங்களில் விளக்கியிருந்ததைப் பார்த்துள்ளேன். அவற்றை பிரதி செய்தாலே போதுமாக இருக்கும். --<span>Anton</span><font color="red"><sup>Talk</sup></font> 16:25, 17 திசம்பர் 2014 (UTC)
# ஒப்புதலின் பேரில் சமநிலை

சதுரங்கத்தில், **ஒப்புதலின் பேரில் சமநிலை** (*draw by (mutual) agreement*) என்பது இரு ஆட்டக்காரர்களும் ஆட்டத்தை சமநிலையாக்க சம்மத்திப்பதன் மூலம் ஆட்டம் முடிவுக்கு வருதலாகும். ஒரு ஆட்டக்காரர், எதிராளியிடம், ஆட்டத்தின் எந்த நிலையிலும் ஆட்டத்தை சமநிலையாக்க கேட்கும் போது எதிராளி சம்மதித்தால் அந்த ஆட்டம் சமநிலையில் முடிவடையும். இது சம்மந்தமாக பிபாவின் சதுரங்க விதிகளில், 9.1. எனும் கட்டுரையில் குறிப்பிடப்பட்டுள்ளது. சதுரங்க வித்துவான்களின் ஆட்டங்களில் அதிகமாக, ஒப்புதலின் பேரில் சமநிலையே மற்ற வகையான சமநிலைகளை விட அதிகமாக ஏற்படுகின்றது. .
# டராசு விதி

சதுரங்க ஆட்டத்தில் **டராசு விதி** (*Tarrasch rule*) என்பது ஆட்டத்தின் இடைப் பகுதியிலும் இறுதிப் பகுதியிலும் பொருந்தக்கூடிய ஒரு பொது விதியாகும். 1862 – 1934 காலகட்டத்தில் வாழ்ந்த சைக்பெர்ட் டராசு விவாதித்த ஒரு சதுரங்க உத்தி இதுவாகும். இந்த உத்தியின்படி எதிரியில்லாச் சிப்பாயின் பின்னால் யானையை நிறுத்தி வைத்தால் வெற்றி கிடைக்கும். அந்த எதிரியில்லாச் சிப்பாய் அவருக்கு உரியதாகவோ அல்லது எதிரிக்கு உரியதாகவோ இருக்கலாம். இந்த வழிகாட்டுதலின் பின்னுள்ள உண்மை என்னவென்றால், 1. தன்னுடைய எதிரியில்லாச் சிப்பாயின் பின்னால் ஒருவருடைய யானை நின்றால் அது முன்னேறிச் செல்லும் சிப்பாய்க்கு பாதுகாப்பை அளிக்கும், 2. எதிரியுடைய எதிரியில்லாச் சிப்பாயின் பின்னால் நம்முடைய யானை நின்றால் அது எதிரியின் சிப்பாயை முன்னேறிச் செல்ல விடாமல் பாதையைப் பாதுகாக்கும்.  
டராசின் ‘சதுரங்க விளையாட்டு’ என்ற புத்தகத்தின் பக்கம் 57 இல், அசலாக இவ்வாறு ஓர் மேற்கோள் காணப்படுகிறது. யானையைக் கொண்டு முடியக்கூடிய சிக்கலான இறுதி ஆட்டங்களில் கடைபிடிக்க வேண்டிய உத்தியாக அவர் குறிப்பிடுவதும் இதுவேயாகும். அதாவது எதிரியில்லாச் சிப்பாயின் பின்னால் நிற்பதே ஒரு யானையின் இருப்பிடம் ஆகும். "எதிரியில்லாச் சிப்பாய் எதிரிக்கு உரியதாக இருந்தால் அதை முன்னேற விடாமல் இழுத்துப் பிடிக்கவும் தன்னுடைய எதிரியில்லாச் சிப்பாயாக இருந்தால் பாதுகாப்புடன் அதை முன்னோக்கிச் செலுத்தவும் இவ்வாறு நிறுத்தி வைக்கும் யானை உதவும்."</blockquote>  
டராசின் இவ்விதி உண்மையானதுதான் என்றாலும் பல விதிவிலக்குகள் உள்ளன. சிப்பாயின் பின்னால் யானையை நிறுத்துவது இந்நிலையில் அவசியமல்ல எனத் தெரியும் சூழல்கள் தவிர மற்ற எல்லா நேரங்களிலும் யானையை சிப்பாய்க்குப் பின்னால் நிறுத்த வேண்டும் என்பதுதான் அவர் விதியாகும்.
.
# டராசு விதி

## காரணங்கள்

எதிரியில்லாச் சிப்பாய் முன்னேறிச் செல்லும்போது, அது தனக்குப் பின்னால் உள்ள யானையை விட்டு விலகிச்செல்வதோடு தனக்கு முன்னால் உள்ள யானையை நெருங்கிச் செல்கிறது. சக யானையின் பாதுகாப்பு தமக்கு உள்ளதென்ற உற்சாகத்துடனும் பதவி உயர்வு வேட்கையுடனும் எதிரியில்லாச் சிப்பாய் தடுப்பார் எவருமின்றி முன்னேறிச் செல்லும். அதேவேளையில் எதிரியின் எதிரியில்லாச் சிப்பாயின் பின்னால் நிற்கும் யானையால் தற்காப்பிற்காக உடனடியாக எதிர்த்தாக்குதல் நிகழ்த்த முடியும்.
# டராசு விதி

## உதாரணங்கள்

டராசு விதியை விளக்க கீழே இரண்டு உதாரணங்கள் தரப்பட்டுள்ளன.
# டராசு விதி

## உதாரணங்கள்

### தனது சிப்பாயின் பின்னால் யானை

முதல் படத்தில், வெள்ளை யானை தனது படையைச் சேர்ந்த ஒரு எதிரியில்லாச் சிப்பாயின் பின்னால் a வரிசையில் நிற்கிறது. வெள்ளை காய்களுடன் விளையாடுபவருக்கு வெற்றி கிடைக்கிறது.  
வெற்றிக்கான நுட்பம் நேர்மையானது.  
- 1. வெள்ளை இராசாவை எதிரியில்லாச் சிப்பாயை நோக்கி நகர்த்த வேண்டும். எதிரியின் இராசாவும் கண்டிப்பாக நம்முடைய எதிரியில்லாச் சிப்பாயை நோக்கித்தான் வரவேண்டும். வருவார். இல்லையெனில் அவர் தன்னுடைய யானையை ஒரு சிப்பாய்க்காக இழக்க வேண்டியதிருக்கும்.  
- 2. தற்காப்பு ஆட்டம் விளையாடும் கருப்பு இராசா எதிர்த்து நிற்பதால் தாக்குதல் நிகழ்த்தும் வெள்ளை இராசாவால் மேற்கொண்டு கருப்பு சிப்பாய்களை நோகி ஊடுறுவ முடியாது. தன்னுடைய எதிரியில்லாச் சிப்பாயை நெருங்குவதற்கு ஏதுவாக யானையை அதே வரிசையில் முன்னும் பின்னுமாக சில உத்வேக நகர்த்தல்கள் செய்து கொள்ள வேண்டும். சிப்பாயை மேற்கொண்டு நகர்த்த இயலாது என்ற நிலை வந்தவுடன் கருப்பு இராசா வேறு இடத்திற்கு நகர்ந்துதான் தீரவேண்டும்.  
- 3. தற்காப்பு ஆட்டத்தில் ஈடுபட்டிருக்கும் கருப்பு யானை பின்வாங்க ஆரம்பித்தவுடன் நமது எதிரியில்லாச் சிப்பாயை முன்நோக்கி நாம் நகர்த்த வேண்டும். தற்காப்பு ஆட்டம் ஆடும் கருப்பு ஆட்டக்காரருக்கு இந்த வியூகத்தைப் பின்பற்றி காய் நகர்த்த வழியேதுமில்லை. கருப்பு இராசா ஒருகட்டத்தில் நம் எதிரியில்லாச் சிப்பாயின் பக்கவாட்டில் இருந்து நகர்ந்தே தீரவேண்டிய நிலை வருகிறது. அப்பொழுது வெள்ளை இராசா எதிரியில்லாச் சிப்பாயை நெருங்கிச் செல்லமுடியும். எதிரியில்லாச் சிப்பாயை முன்நோக்கி நகர்த்தவும் செய்யலாம். சிப்பாயின் பதவி உயர்வை தடுக்க வேறு வழியில்லாததால் கருப்பு தன் யானையை இழக்கிறார். எஞ்சியிருக்கும் சிப்பாய்களை நோக்கிச் செல்வதைத் தவிர கருப்பு இராசாவிற்கு வேறு வாய்ப்புகள் இல்லை.  
- 4. கருப்பு ஆட்டக்காரர் தன்னுடைய யானையை பரிமாற்றம் செய்து வெள்ளை ஆட்டக்காரரின் எதிரியில்லச் சிப்பாயைக் கைப்பற்றியவுடன் தாக்குதல் நிகழ்த்தும் வெள்ளை இராசா சிப்பாய் அமைப்பை நோக்கி ஊடுறுவிச் செல்வார். இதனால் சிப்பாய் முடிவு இறுதியாட்டம் விளைந்து வெள்ளை ஆட்டக்காரருக்கு வெற்றி கிட்டுகிறது.  
- 5. உரியநேரத்தில் தாக்குதல் நிகழ்த்தும் வெள்ளை யானை எதிரியில்லாச் சிப்பாயை பாதுகாக்கும் பணியைக் கைவிட்டு சிப்பாயை தாக்கும் பணியில் இணைந்து கொள்ள வேண்டும்.  
1927 ஆம் ஆண்டு நடைபெற்ற உலக சதுரங்க வெற்றியாளருக்கான போட்டியின் 34 ஆவது ஆட்டத்தில் அலெக்கின் மற்றும் காபபிளாங்கா இடையில் நடைபெற்ற ஆட்டம் இந்த உத்திக்கு சிறந்த ஓர் எடுத்துக்காட்டாகும் (or see annotated text). படத்தில் உள்ள இருப்புநிலை வெள்ளையின் 54. Ra4.என்ற நகர்த்தலுக்குப் பின்னர் ஏற்பட்ட நிலையாகும். 82 ஆவது நகர்த்தலில் வெள்ளை வெற்றி பெறுகிறார்.
# டராசு விதி

## உதாரணங்கள்

### எதிரியின் எதிரியில்லாச் சிப்பாயின் பின்னால் யானை

எதிரியின் எதிரியில்லாச் சிப்பாயின் பின்னால் யானை நிற்கும் ஆட்டங்கள் எல்லா சமயங்களிலும் இல்லாவிட்டாலும் பெரும்பாலும் சமநிலையில் முடிவனவாகவே உள்ளன. 1974 ஆம் ஆண்டு என்ரிக் மெக்கிங் மற்றும் கார்ச்னாய் இடையிலான எட்டாவது ஆட்டத்தின் 35 ஆவது நகர்வை மெக்கிங் நகர்த்தியதற்குப் பின்னரான இருப்பு நிலை அருகிலுள்ள படத்தில் கொடுக்கப்பட்டுள்ளது. வெள்ளை Ra6 என்ற நகர்வை எவ்வளவு விரைவாக ஆடமுடியுமோ அவ்வளவு விரைவாக ஆடவேண்டும். ஏனெனில் கருப்பு யானை அதனுடைய எதிரியில்லாச் சிப்பாயின் முன்னால் அதே வரிசையில் நிற்கிறது. இந்த ஆட்டம் 55 ஆவது நகர்த்தலில் சமநிலையில் முடிந்தது.  
2007 ஆம் ஆண்டில் நடைபெற்ற விசுவநாதன் ஆனந்த் மற்றும் விளாடிமிர் கிராம்னிக் இடையிலான உலக சதுரங்க வெற்றியாளர் போட்டியில் கருப்பு யானை சக எதிரியில்லாச் சிப்பாயின் முன்னால் நிற்கிறது; வெள்ளை யானை எதிரியின் எதிரியில்லாச் சிப்பாயின் பின்னால் நிற்கப் போகிறது.  
**36. Kf2 h5**
**37. g3 a5**
**38. Ra7**  
கருப்பு தன்னுடைய எதிரியில்லாச் சிப்பாயை a2 கட்டம் வரை நகர்த்திச் செல்கிறார். ஆனால் அதற்குமேல் எதையும் செய்ய இயலாமல் எதிரியில்லாச் சிப்பாயையும் தன்னுடைய யானையையும் வெள்ளை யானைக்காக பரிமாற்றம் செய்து கொள்கிறார். ஆட்டம் இராசா மற்றும் சிப்பாயுடன் முடியும் இறுதியாட்டமாகி 65 ஆவது நகர்வில் சமநிலையில் முடிகிறது. ( காண்க : சாத்தியமான நகர்வற்ற நிலை )  
உல்ப்கேங் உன்சிக்கர் மற்றும் எரிக் லுண்டின் இடையிலான ஆட்டத்தில் ஏற்பட்ட இருப்புநிலை அருகில் தரப்பட்டுள்ளது. இவ்வாட்டத்தில் வெள்ளை நகர்வைச் செய்து வெற்றிபெற வேண்டும். **48. f3+!** என்ற நகர்வு மட்டுமே வெள்ளைக்கு வெற்றியைத் தேடித்தரும். ஒருவேளை கருப்புச் சிப்பாய் f7 கட்டத்திலேயே இருந்திருந்தாலும் கருப்பு இராசாவால் f6 அல்லது g7 கட்டத்திற்கு பின்னோக்கிச் செல்ல முடிந்தாலும் ஆட்டம் சமநிலையிலேயே முடிந்திருக்கும். வெள்ளை தன்னுடைய 48 ஆவது f3+! நகர்வுக்குப் பதிலாக 48. a7? என்று ஆடினாலும் 48. a7? Ra2+ மற்றும் 49... Kf3 என ஆட்டம் சமநிலையில் முடியும்
.
# டராசு விதி

## விதிவிலக்குகள்

டராசு விதிக்கு சில விதிவிலக்குகளும் உண்டு. அவற்றில் சில இங்கே தரப்பட்டுள்ளன.  
- சிப்பாயை முன்னிட்டு யானைகள் மட்டும் போரிடும்போது வேண்டுமானால் பொதுவாக தாரசு விதி சரியாக இருக்கும். ஆனால் அந்தச் சிப்பாய் எதிரி இராசாவால் தடை செய்யப்படும்போது சிப்பாயைச் சேர்ந்த யானையால் சிப்பாய்க்கு நல்ல பாதுக்காப்பை பக்கத்தில் இருந்து அளிக்க முடியும் என்று யூரிஅவர்பெக் குறிப்பிடுகிறார்.  
- ஒரு யானை மற்றும் சிப்பாயை எதிர்த்து ஒரு யானை நிற்கும் இறுதி ஆட்டத்தில், சிப்பாய் ஒருவேளை வரிசையின் நான்காவது நிலையை அடையாமல் இருந்தால் தற்காப்பு ஆட்டம் ஆடும் யானை சிப்பாய்க்கு முன்னதாக நிற்பதுதான் சரியான இடமாகும்.  
- அதேபோல வரிசையின் ஐந்தாவது நிலை அல்லது அதற்கு மேல் சென்றுவிட்ட எதிரியில்லாச் சிப்பாய்க்கு பின்னால் யானையை நிறுத்துவதுதான் சரியான திட்டமிடல் ஆகும். ஒருவேளை சிப்பாய் ஐந்தாவது நிலையை எட்டுவதற்கு முன்பே தடுத்து நிறுத்தப்பட்டிருந்தால் யானைய சிப்பாய்க்கு முன்னால் நிறுத்துவதுதான் சரியானது என்று செசில் புர்டி குறிப்பிடுகிறார். குறிப்பாக ஐந்தாவது அல்லது அதற்கு மேற்பட்ட நிலைகளில் நிற்கும் எதிரியில்லாச் சிப்பாயை அதன் பக்கவாடில் நின்று பாதுகாப்பது இன்னும் சிறப்பானது என்றும் அவர் கூறியுள்ளார்.  
- ஒரு யானை மற்றும் சிப்பாயை எதிர்த்து ஒரு யானை நிற்கும் இறுதி ஆட்டத்தில், தற்காப்பு ஆட்டத்தில் ஈடுபடும் இராசா சிப்பாயிடமிருந்து துண்டிக்கப்படுமேயானால் அந்த இராசாவுக்கு உரியவர் செய்ய வேண்டிய தற்காப்பு என்னவென்றால் யானையை அவ்வரிசையின் முதல்நிலையில் வைத்திருப்பது ஆகும்.  
- ஒரு யானை மற்றும் சிப்பாயை எதிர்த்து ஒரு யானை நிற்கும் இறுதி ஆட்டத்தில், எதிரியில்லாச் சிப்பாய் b- அல்லது g- வரிசையில் உள்ள குதிரைச் சிப்பாயாக இருந்தால் த்ற்காப்பில் ஈடுபடும் இராசா சிப்பாய்க்கு முன்னால்தான் நிற்க வேண்டும். யானையை மூன்றாவது நிலைக்கு கொண்டு வருதல் கூடாது. யானை முதல் நிலையில் நின்றால் சமநிலையும் சிப்பாய்க்கு பின்னால் நின்று தாக்கினால் தோல்வியும் ஏற்படும்.  
- ஒரு யானை மற்றும் இரண்டு தனித்திருக்கும் சிப்பாய்களை எதிர்த்து ஒரு யானை நிற்கும் இறுதியாட்டத்தில் பொதுவாக சிப்பாய்களை பக்கவாட்டில் இருந்து பாதுகாப்பு கொடுக்க வேண்டும்.  
- ஒருவேளை சிப்பாய் யானை வரிசையிலுள்ள சிப்பாய் எனில் அந்த சிப்பாயை பக்கவாட்டிலிருந்து தாக்குவதே சிறந்தது. அதிலும் குறிப்பாக ஒரு யானை மற்றும் சிப்பாயை எதிர்த்து ஒரு யானை நிற்கும் வகை இறுதி ஆட்டத்தில் தாக்குதலை இப்படித்தான் நிகழ்த்த வேண்டும்.  
- எதிரியில்லாச் சிப்பாய்க்கு முன்னால் யானை இருக்கும் நிகழ்வுகளில் தற்காப்பு ஆட்டத்தில் ஈடுபடுபவர் சிப்பாயை பக்கவாட்டில் இருந்து தாக்குவதே சிறந்தது. யானை சிப்பாய்க்கு பின்னால் இருந்தாலும் அதை பக்கவாட்டிற்கு விரைவாக அழைத்து வருதல் வேண்டும்.  
- ஒரு யானை சிப்பாய் அல்லது சிப்பய்களை எதிர்க்கும் இறுதியாட்டம் எனில் யானையை அதனுடைய முதல் நிலையிலேயே நிறுத்தி வைப்பது சிறந்தது.  
- ஒரு யானை இனைக்கப்படாத சிப்பாய் அல்லது சிப்பாய்களை எதிர்க்கும் இறுதியாட்டம் எனில் சிப்பாய் இருக்கும் வரிசையிலேயே அதைப் பிடித்து வைத்திருப்பது சிறந்தது.
# டராசு விதி

## விதிவிலக்குகள்

### சார்ட்டு எதிர் யுசுப்போவ்

1984 ஆம் ஆண்டில் நைசல் சார்ட்டு மற்றும் ஆர்தர் யுசுப்போவ் இடையில் நடைபெற்ற ஆட்டத்தில் ஏற்பட்ட இருப்புநிலை டராசு விதிக்கு பொருந்தாத விதிவிலக்கான ஆட்டமாகும். வெள்ளை இராசா சிப்பாய்க்கு முன்னால் நிற்கிறார். அவர் தனது யானையை 1. Rh3 என்று டராசு விதிப்படி விளையாடி எதிரியில்லாச் சிப்பாய்க்கு பின்னால் நிறுத்துகிறார். பதிலுக்கு கருப்பு ஆட்டக்காரர் 1. ... Kf5 என்று விளையாடி ஆட்டத்தைச் சமநிலையில் முடிக்கிறார். ஆனால் வெள்ளை தனது முதல் நகர்வை 1. Rf7 என்று நகர்த்தியிருந்தால் அவருக்கு வெற்றி கிடைத்திருக்கும்.
# டராசு விதி

## விதிவிலக்குகள்

### கார்லோவ் எதிர் மோரோசெவிச்

1995 ஆம் ஆண்டில் ஆண்டிரி கார்லோவ் மற்றும் அலெக்சாண்டர் மோரோசெவிச் இடையில் நடைபெற்ற ஆட்டம் தந்துள்ள இருப்புநிலையில் டராசு விதி பொருந்தவில்லை. டராசு விதிப்படி கருப்பு தன்னுடைய முதல் நகர்வை 1. ...Rb7 என்று ஆடவேண்டும். ஆனால் வெள்ளை இராசா சிப்பாயிடமிருந்து துண்டிக்கப்பட்டு இருப்பதால் 1. ... Re5 என்று விளையாடினால்தான் கருப்புக்கு வெற்றி கிடைக்கிறது.  
'''2. Rd4 Kf6 3. Rd8 Ke7 4. Rb8 Kd7 5. Rb7+ Kc6 6. Rxf7 b4 7. Rf6+ Kb5 8. Rxg6 b3 9. Rg8 Re6 10. Rb8+ Rb6 11. Rd8 b2 12. Rd1 Rc6 13. வெள்ளை ஆட்டத்திலிருந்து விலகிக் கொள்கிறார். 0-1.
'''
அதாவது 13 Kg2 Rc1 14. Rd8 b1=Q 15. Rb8+ Rb6 16. Rxb6 Kxb6 கருப்பின் இராசா எஞ்சியுள்ள வெள்ளையின் சிப்பாய்களை தடுத்து நிறுத்தும் அளவுக்குப் போதுமான தொலைவிலேயே உள்ளது.
# டராசு விதி

## விதிவிலக்குகள்

### கிராம்னிக் எதிர் பெலியாவசுகி

விளாடிமிர் கிராம்னிக் மற்றும் அலெக்சாண்டர் பெலியாவசுகி இடையில் 1993 ஆம் ஆண்டில் நடைபெற்ற ஆட்டத்தில் வழக்கத்துக்கு மாறான இருப்புநிலை ஏற்பட்டது. அந்த ஆட்டத்தில் வெள்ளை டராசு விதிப்படி யானையை 1. Ra1 என்று விளையாடி தோற்றுப் போகிறார். ஆனால் யானையை 1. Rb8, என்று சிப்பாயை கைவிட்டு விளையாடினால் ஆட்டம் சமநிலையில் முடிகிறது. யானைகள் மற்றும் f- மற்றும் h சிப்பாய்கள் வகை இறுதியாட்டம் சமநிலையில் முடிகிறது என்று மைக்கேல் போட்வினிக் 1940 ஆம் ஆண்டில் குறிப்பிட்டுள்ளார்.
# டராசு விதி

## விதிவிலக்குகள்

### யுசுப்போவ் எதிர் திம்மான்

ஆர்தர் யுசுப்போவ் மற்றும் சான் திம்மான் இடையில் 1992 ஆம ஆண்டில் நடைபெற்ற ஆட்டத்தில் 35. Re4! வெற்றியைத் தருகிறது. ஆனால் 35. Ra1? இருபது நகர்வுகளுக்குப் பின்னர் சமநிலையில் முடிகிறது.
# பரிசோதனை உளவியல்

**பரிசோதனை உளவியல்** *(Experimental psychology)* என்பது உளவியல் ஆய்வுக்கு சோதனை முறைகளைப் பயன்படுத்துபவர்கள் மேற்கொள்ளும் ஆராய்ச்சிகளையும் அவற்றின் கொள்கை முதலானவற்றில் அடிப்படையாக அமையும் செயல்முறைகளையும் குறிக்கிறது. சோதனை உளவியல் என்ற பெயராலும் இதை அழைக்கலாம். உணர்வும் உள்ளுணர்தலும், நினைவாற்றல், அறிதிறன், கற்றல், இயல்பூக்கம், உணர்ச்சி, வளர்ச்சி செயல்முறைகள், சமூக உளவியல், நரம்பியல் தளமூலக்கூறுகள் உள்ளிட்ட பல்வேறு முக்கியமான பிரிவுகளை ஆய்வு செய்ய பரிசோதனை உளவியலாளர்கள் மனித பங்கேற்பாளர்களையும் விலங்குகளையும் பயன்படுத்துகின்றனர் .
# பரிசோதனை உளவியல்

## வரலாறு

### வில்கெம் உண்ட்

19 ஆம் நூற்றாண்டில் செருமானியப் பேராசிரியர் வில்கெம் உண்ட் கணிதவியல் மற்றும் சோதனையியல் அணுகுமுறையை அறிமுகப்படுத்தியபோது பரிசோதனை உளவியல் ஒரு நவீன கல்வித் துறையாக வெளிப்பட்டது. உண்ட் செருமனியின் லீப்யிக் நகரில் முதல் உளவியல் ஆய்வகத்தை நிறுவினார் . எர்மன் எபிங்காசு மற்றும் எட்வர்ட் டிச்செனர் உள்ளிட்ட பிற பரிசோதனை உளவியலாளர்களின் சோதனை முறைகளில் அவர்களின் அகநோக்கு உள்ளடங்கியிருந்தது.
# பரிசோதனை உளவியல்

## வரலாறு

### சார்லசு பெல்

சார்லசு பெல் ஒரு பிரித்தானிய உடலியல் நிபுணர் ஆவார். இவரின் முக்கியப் பங்களிப்பு நரம்பு மண்டலம் சம்பந்தப்பட்ட ஆராய்ச்சி ஆகும். முயல்கள் பற்றிய தனது ஆராய்ச்சியை சுருக்கமாக ஒரு துண்டு பிரசுரமாக இவர் எழுதினார். உணர்வு நரம்புகள் பின்புறத்திலுள்ள முதுகெலும்பு வேர்களின் மேல்புறத்தில் நுழைகின்றன என்றும் இயக்க நரம்புகள் முதுகெலும்பின் முன்புற வேர்களின் கிழ்ப்பகுதியிலிருந்து வெளிப்படுகின்றன என்றும் தனது ஆராய்ச்சியின் முடிவை தொகுத்தளித்தார். பதினொரு ஆண்டுகளுக்குப் பிறகு பிரெஞ்சு உடலியல் நிபுணர் ஃபிராங்கோயிசு மாகெண்டி பெல்லின் ஆராய்ச்சியை அறியாமல் அதே கண்டுபிடிப்புகளை வெளியிட்டார். பெல் தனது ஆராய்ச்சியை முறைப்படி வெளியிடாத காரணத்தால் மேற்கண்ட இந்த கண்டுபிடிப்பு பெல்-மாகெண்டி விதி என்ற பெயரால் அழைக்கப்பட்டது. அதிர்வுகள் அல்லது மனநிலையை நரம்புகள் பரப்புகின்றன என்ற நம்பிக்கையை பெல்லின் கண்டுபிடிப்பு பொய்யாக்கியது.
# பரிசோதனை உளவியல்

## வரலாறு

### எர்னசுட்டு எயின்ரிச் வெபர்

வெபர் ஒரு செருமானிய மருத்துவர் ஆவார். இவர் பரிசோதனை உளவியலின் நிறுவனர்களில் ஒருவராக புகழப்படுகிறார். தொடுதல் மற்றும் இயக்கவியல் உணர்வு ஆகியன வெபரின் ஆர்வங்களாக இருந்தன. புலன்கள் சார்ந்த உணர்வுகளின் வேறுபாடுகள் தொடர்பின் பரிந்துரையே தவிர அவை முழுமையானவை அல்ல என்ற கண்டுபிடிப்பு சோதனை உளவியல் துறையில் வெபரின் மறக்கமுடியாத பங்களிப்பு ஆகும். வெபரின் விதி இந்த சார்பியலை வெளிப்படுத்துகிறது. உணரவியலும் வேறுபாடு என்பது தொடர்ந்து நிகழும் தூண்டுதல் மட்டத்தின் நிலையான விகிதமாகும். வெபர் விதி இதை ஒரு சமன்பாடாகக் கூறுகிறது.
: <math>\frac {\Delta I} {I} = k,</math>
சமன்பாட்டிலுள்ள <math>I\!</math> தூண்டலின் அசல் சக்தியைக் குறிக்கிறது. வேறுபாடு உணரப்படுவதற்கு கூடுதலாக தேவைப்படும் சக்தியை <math>\Delta I\!</math> குறிக்கிறது. *k* ஒரு மாறிலியாகும். எனவே k மாறாமல் இருக்கவேண்டுமெனில் <math>\Delta I\!</math> கண்டிப்பாக அதிகரிக்கின்ற <math>I\!</math> சக்தியளவிற்கு அதிகரித்தாகவேண்டும். வெபரின் விதி உளவியல் வரலாற்றில் முதலாவது அளந்தறியும் விதியாகக் கருதப்படுகிறது .
# பரிசோதனை உளவியல்

## வரலாறு

### குசுதாவ் பெச்னர்

1860 ஆம் ஆண்டு குசுதாவ் பெச்னர் வெளியிட்ட அடிப்படை உளவியற்பியல் என்ற நூலே பரிசோதனை உளவியலின் முதலாவது நூல் எனக்கருதப்படுகிறது . வெபர் ஓர் உளவியலாளர் அல்ல என்பதால் சில வரலாற்றாசிரியர்கள் பெச்னர் வெளியீடுதான் பரிசோதனை உளவியலின் தொடக்கம் என்று குறிப்பிடுகின்றனர். வெபரின் உளவியலுக்கான ஆராய்ச்சி முக்கியத்துவத்தை பெச்னர் உணர்ந்தார். மனம்-உடல் இடையிலான உறவு குறித்த விஞ்ஞான ஆய்வை நிறுவுவதில் பெச்னர் ஆழ்ந்த ஆர்வம் கொண்டிருந்தார். இதுவே உளவியற்பியல் என அறியப்பட்டது. பெச்னர் ஆராய்ச்சியின் பெரும்பகுதி உளவியற்பியலின் வரம்புகள் மற்றும் உணரவியலும் வேறுபாடுகளை அளவிடுவதில் கவனம் செலுத்தியது, உளவியற்பியலின் வரம்புகளை கண்டறியும் முறை, நிலையான தூண்டல் முறை மற்றும் அவற்றை சரிகட்டும் முறை ஆகியவற்றை பெச்னர் கண்டுபிடித்தார், அவை இன்றும் பயன்பாட்டில் உள்ளன.
# பரிசோதனை உளவியல்

## ஆய்வு குறிக்கோள்கள்

1. ஆராயப்பெறும் நடத்தையின் வேறுபாடுகளையும், அளவுகளையும் கண்டுபிடித்தல்
1. அந்நடத்தையின் வேறுபாடுகளைத் தூண்டல், துலங்கல் உறவுகளை ஆய்ந்து கண்டறிதல்
1. ஆராயப்பட்ட பல்வேறு கூறுகள், ஒன்றையொன்று சார்ந்து, தங்களுக்குள்ளே எத்தகைய பாதிப்புகளை உருவாக்குகின்றன என்பதை ஆராய்தல்
இக்கூறுகளைத் தனித்தனியாகவோ, வகைப்படுத்தி குழுக்களாகவோ ஆராயலாம். இந்த ஆராய்ச்சி முறைகள் நடத்தையின் பல பகுதிகளில் பயன்படுத்துவது எளிதாய் இருக்கவில்லை. புலன், நினைவு , கற்றல், மறிவினை, அறிவுத்திறன், சிறப்பு, இயற்கைத்திறமை ஆகிய சில பகுதிகள் இந்த ஆராய்ச்சி முடிவுகளுக்கு ஏற்றனவாக உள. ஆனால் ஆளுமை, கவனம், உணர்ச்சி, உள்ளக் கிளர்ச்சி, உயர்ந்த சிந்தனைச் செயல்கள், இச்சைச் செயல்கள் ஆகியவைபற்றி இந்த ஆராய்ச்சி முறைகளைப் பயன்படுத்திப் பயனடைந்திருந்த போதிலும், முற்றிலும் ஏற்றனவாக இல்லை. இப்பொருள்களைப்பற்றிச் சோதனை முறையைக் கையாள்வதைவிட, 'சிகிச்சைச் சான்று' முறையைக் கையாள்வது மிகுந்த பலன் தருகின்றது. துல்லியமாக அறியக்கூடிய அளவு அலகுகள் இல்லாமை மற்றோர் பெருங்குறையாகும்.
# சமூக உளவியல்

**சமூக உளவியல்** (*Social psychology*) என்பது மக்களின் எண்ணங்கள், உணர்வுகள், நடத்தைகள் ஆகியன எவ்வாறு உண்மையான, கற்பனையான அல்லது மற்றவர்களின் குறிப்பான இருப்பால் தாக்கத்திற்குள்ளாகின்றது என்பது பற்றிய அறிவியல் ஆய்வு ஆகும். இந்த வரையறையில், விசாரணை அனுபவ முறை பற்றியதாக அறிவியல் குறிக்கிறது. எண்ணங்கள், உணர்வுகள் மற்றும் நடத்தைகள் என்ற வரையறைகள் மனித இருப்பில் அளவிடக்கூடிய சகல உளவியல் மாறிகளையும் உள்ளடக்கும். மற்றவர்களின் இருப்பு கற்பனையாக அல்லது மறைமுகமான இருக்கலாம் என்பது மக்கள் இருப்பு இன்றியும், குறிப்பாக தொலைக்காட்சி பார்க்கும்போது அல்லது உள் வயமாகிவிட்ட சமூக விதிமுறைகளை பின்பற்றுதல் போன்ற வேளைகளில் நாம் சமூக செல்வாக்கிற்கு வயப்பட்டவர்கள் என்பதைக் குறிப்பிடுகிறது. சமூக உளவியலாளர்கள் பொதுவாக மனநிலை மற்றும் உடனடி சமூக சூழ்நிலைகளின் இடையூடாட்டத்தின் விளைவாக மனித நடத்தையை விபரிக்கின்றனர். சமூக உளவியலாளர்கள் ஆய்வகம் சார், பட்டறிவுக் கண்டுபிடிப்புகள் ஆகியவற்றில் நாட்டம் கொண்டவர்கள். சமூக உளவியல் கோட்பாடுகள் பரந்த மற்றும் பொதுவானவற்றைவிட குறிப்பிட்ட மற்றும் ஒன்று குவிக்கப்பட்டவற்றில் இருப்பதையே நோக்கிச் செல்கிறது.
# அபிவிருத்தி உளவியல்

**அபிவிருத்தி உளவியல்** அல்லது **வளர்ச்சிசார் உளவியல்** (*developmental psychology* அல்லது *life span psychology*) என்பது மனித உள்ளத்தில் ஏற்படும் மாற்றங்களைக் குறித்த, உளவியல் ஆய்வுப் பிரிவு ஆகும். இதனை வளர்ச்சி உளவியல் என்றும் தமிழகத்தில் அழைக்கின்றனர். முதலில் குழந்தைகளின் வளர்ச்சி குறித்துக் கருத்திலெடுத்த இத்துறையானது, பின்னர் சிறார்களையும், வாலிபப் பருவத்தையும், வயதுவந்தோர் மேம்பாடு குறித்தும், முதுமையையும் உள்ளடக்கிய, முழு மனித வாழ்நாள் வளர்ச்சி நிலைகளையும் கருத்திலெடுத்து விரிகிறது. மேலும், தசை இயக்க ஆற்றலையும், ஏனைய உளவியல் உடற்கூற்று செயற்முறைகளையும் கணக்கில் எடுத்துக் கொண்டு ஆய்கிறது. அத்தகைய ஆய்வில் அறிதிறன் வளர்ச்சியுடன் தொடர்புபட்ட சிக்கல் தீர்வு, ஒழுக்கநெறி புரிந்துணர்வு, கருத்துருவாக்கப் புரிந்துணர்வு, மொழிப் பழக்கப்படுத்தல், சமூகப் புரிந்துணர்வு, ஆளுமை, உணர்வு வளர்ச்சி, சுய கருத்து, அடையாள உருவாக்கம் போன்ற பிற உளவியல் உட்கூறுகளையும் உள்ளடக்கிப் பரந்த அளவு மாற்றத்தை சோதிக்கின்றது.
# அபிவிருத்தி உளவியல்

## தோற்றம்

1950 ஆம் ஆண்டுகளில், ஆளுமைக் காரணிகளுக்கும், குழந்தை வளர்ப்புக்கும் இடையிலான உறவில், உளவியலாளர்கள் ஆர்வம் காட்டினர், மேலும், பி.எஃப். எசுகின்னரின் (B.F. Skinner) நடத்தை கோட்பாடுகளும், சீன் பியாசெட்டின் (Jean Piaget) அறிவாற்றல் கோட்பாடுகளும், இளம் பருவத்திலிருந்தே, குழந்தைகளின் வளர் இயல்பிலும், வளர்ச்சியிலும் அக்கறை கொண்டிருந்தனர். அதே நேரத்தில், செருமன் உளவியலாளர் எரிக் எரிக்சன், குழந்தை வளர்ச்சிக்கு கூடுதலாக, வயதுவந்தோர் உளவியலின் அர்த்தமுள்ள கட்டங்களையும் கருத்தில் கொள்ளப்பட வேண்டும் என்று வலியுறுத்தினார். உளவியலாளர்கள் பிறப்பு முதல் இறப்பு வரை மொத்த நபரின் நடத்தை வளர்ச்சியைக் குறிக்கும் செயல்முறைகளையும் கருத்தில் கொள்ளத் தொடங்கினர், அச்செயல் முறைககளில், உடல்-வேதியியல் சூழலின் பல்வேறு கூறுகளையும் கணக்கில் எடுத்துக்கொண்டனர். 1980 ஆம் ஆண்டுகளில் வட அமெரிக்கா, ஐரோப்பா, யப்பான் ஆகிய நாடுகளின் உளவியிலாளர்கள், இந்த உளவியில் துறையை அதிகம் வளர்த்தனர். இருபதாம் நூற்றாண்டு வளர்ச்சி உளவியலாளர்கள், பரிணாமவியல், மரபியில், உடலியலுளவியல் போன்றவற்றின் கொள்கைகள்படி, மனிதனுடைய உள்ளமும் நடத்தையும் எவ்வாறு விலங்கு, ஆதிமனிதன், குழந்தை ஆகிய பருவங்கள் மூலம் வளர்ந்து வந்துள்ள தொடர்புகளை ஆராயும் பிரிவாகவே, தற்போதுள்ள வளர்ச்சி உளவியலை கருகின்றனர். அண்மைக் காலத்தில், உள்ளத்தில் ஏற்படும் கிளர்ச்சிகளும் சிக்கல்களும் உடலைப் பாதிக்கின்றதை அறிவதும், இந்த உளவியலின் வேலையாக அமைந்திருக்கிறது.
# அபிவிருத்தி உளவியல்

## ஆய்தல்

)|]]
மிகவும் செல்வாக்கு மிக்க அபிவிருத்தி உளவியலாளர்களில் ஒருவரான எரிக் எரிக்சன் அபிவிருத்தி உளவியல் பற்றி ஆய்வு செய்திருந்தார். எரிக்சன் 1959 இல் சமூக உளவியல்சார் நிலைகள் பற்றி முன்மொழிந்திருந்தார். மற்றொரு பிரபல அபிவிருத்தி உளவியலாளர் சிக்மண்ட் பிராய்ட் பாலுணர்வுள முன்னேற்றம் பற்றி ஆய்வு செய்திருந்தார்.
# அபிவிருத்தி உளவியல்

## ஆய்தல்

### ஆய்வுகள்

பருவம் வந்த மனிதனுடைய நடத்தை பல சிக்கல்களைக் கொண்டிருக்கின்றன. விலங்குகளும் குழந்தைகளும் இயல்பூக்கங்களை மட்டுமே அனுசரித்து வாழும் வாழ்வைக் குறித்த அராய்ச்சி, பருவம் வந்த மனிதனுடைய நடத்தையின் இயல்பை நன்கு விளக்குகின்றது. விலங்குகளின் நடத்தையே, மனிதனுடைய நடத்தைக்கு அடிநிலை ஆகும் . இது குறித்த ஆராய்ச்சி, சோதித்துத் தவறித் தெரியும் முறை' யைப் (Trial & Error method) பின்பற்றி, உயிரினங்கள் கையாள்வதைக் கண்டறிந்தனர். இந்த முறையும் விலங்குகளிடையே பல படிகளாகக் காணப்படுகிறது. உயர்ந்த படியிலுள்ள விலங்குகள் புலன்களினின்றும் ஏற்படும் உணர்வு நிலையை அடைந்திருப்பதைக் கண்டறிந்தனர்.  
ஒரே உயிரணு அமைந்த சுடென்டார் (Stentor) முன், நிறத்தூள்களைத் தூவினால், அதுவும் அவற்றினின்றும் தப்பித்துக்கொள்ள, சோதித்துத் தவறித் தெரியும் முறையைக் கையாள்கிறது. சிக்கலறையிலிருந்து தப்பித்துக்கொள்வதற்கு ஆமை பயன்படுத்தும் முறையும் இதுவே ஆகும். இந்த முறைதான், மக்கள் தங்கள் தேவைக்குத் தக்கவாறு பயன்படுத்தும் முறையாகப் பின்பற்றுகின்றனர். ஒ டப்ளியூ. எஸ். கெல்லாக் என்பவரும், எல். ஏ. கெல்லாக் என்பவரும் *குவா* என்ற பெயருடைய சிம்பன்சிக் குட்டியையும், *டொனால்டு* என்ற மனிதக் குழந்தையையும் ஒன்றாகச் சேர்த்து வளர்த்தார்கள். இரண்டும் ஒரே சூழலில் வளர்ந்தனர். எடுத்துக்காட்டாக, கயிற்றில் கட்டித் தொங்கிய பழத்தைப் பெறுவதற்கு, இருவரும் நாற்காலியையேப் பயன்படுத்தினர். ஆனால் சதுரம், செவ்வகம், வட்டம் ஆகிய உருவங்களுடைய கட்டைகளை, அவைகளை வைக்கக் கூடிய பள்ளங்களில் வைக்கும் சோதனையில், டொனால்டே அதிகத் திறமை காட்டினான். சிம்பன்சிக்கு மட்டும் கிளிக்குள்ளது போல் பேச்சுத்திறன் இருக்குமானால், அதனிடம் பேச்சுமொழிகூடப் பிறந்துவிடும். இத்தகைய ஆராய்ச்சியை யெர்க்ஸ் செய்த போது, தமது சிம் என்னும் சிம்பன்சிக்குப் பேசுவதற்குக் கற்றுக் கொடுக்க நான்கு முறைகளைக் கையாண்ட போதிலும், வெற்றி பெறவில்லை.
# அபிவிருத்தி உளவியல்

## ஆய்தல்

### குழந்தை

**சீன் பியாகத்து** என்ற உளவியலாளர் தனது ஆய்வில், ஒரு குழந்தை என்பது ஒன்றோடொன்று இணையாத, பல பழக்கங்களின் ஒரு தொகுதி அல்ல. குழந்தைக்கும் ஆளுமை உண்டு எனவும், இந்த ஆளுமை ஒழுங்கான முறையில், பல படிகள் வளர்ச்சியுறுகிறது எனவும் கண்டறியப்பட்டன. எடுத்துக்காட்டாக, இரண்டு வயதாகி, மூன்று வயது நிரம்பாத குழந்தை தாக்கும் குணம் உடையதாகவும், நான்கு வயது குழந்தை சுய குணமுடையதாகவும், ஏழு வயது நிரம்பாத குழந்தை தனித் தன்மை உடையதாகவும் கண்டறிந்தார்.  
**பிராய்டு** தமது ஆய்வில், குழந்தை உளவியலும், குழந்தை உள மருத்துவமும் வளர்ச்சி உளவியலால் பயனுடையன ஆகும். குழந்தை எப்பொழுதும் பாதுகாவலையும் சொந்தமாயிருப்பதையும்விரும்புகிறது. தாய்ப்பால் குடிக்கும் குழந்தைகளுக்குப் புட்டிப் பால் குடிக்கும் குழந்தைக்குண்டாவதைவிட நல்ல பசியும் நல்ல உறக்கமும் உண்டாகின்றன. பொறாமை, அகாரணமான அச்சம், நரம்புக் கோளாறு முதலியன தாய்ப்பால் குடிக்கும் குழந்தைகளிடம் குறைவு. ஒரு குழந்தை ஒரு கயிற்றில் கட்டிய பொம்மை ஒன்றை இடைவிடாமல் வைத்து விளையாடுவதைக் கூறினார். அது முதல் விளையாட்டானது சில சமயம் தோல்வி மனப்பான்மை, போராட்டம், மனத்தில் கலக்கம் முதலியன உண்டாவதைக் காட்டும் அறிகுறி என்ற கருத்து ஏற்றுக் கொள்ளப்பட்டிருக்கிறது.  
**விளையாட்டு**: மெலானிக்கிளைன், ஆனா பிராய்டு, சூசன் ஐசக், மார்கரட்லோவன் பெல்டு போன்றவர்கள் குழந்தைகளுடைய மன நோய்களைக் கண்டுபிடிக்கவும் குணப்படுத்தவும் விளையாட்டைப் பயன்படுத்தினர். விளையாட்டு என்பதை அதற்காகப் பயன்படும் பொருள்களையும், விளையாடும் வகைகளையும் வைத்து ஆராய்தனர். நரம்புக் கோளாறுள்ள குழந்தை தன்னுடைய வயதிலும், சிறிய குழந்தை போல் எண்ணிக் கொண்டு அதற்கேற்ப விளையாடுகிறது. குழந்தைகள் பொருள்களை அழித்து விளையாடுவது, தாம் செய்துள்ள குற்றத்தையோ அல்லது உள்ளத்திலுள்ள இறுக்கத்தையோ மறைப்பதற்கான செயலேயாகும். அக்குழந்தைகள், விரைவில் களைப்பைப் பெறுகிறது. குழந்தைகள் தங்கள் மனோபாவத்தைக் காட்டுவதற்காகவும், கூறுவதற்காகவும், வரையும் எழுத்துக்களையும், படங்களையும் குறித்து, *போர்தாம்* செய்துள்ள ஆராய்ச்சிகள் ஈர்ப்பு மிகுந்த ஆய்வு முடிவுகளைத் தெரிவிக்கின்றன. இத்தகைய விளையாட்டு குறித்த ஆய்வுகள் வளர்ந்து வருகின்றன.
# சமுதாய உளவியல்

**சமுதாய உளவியல்** (*Community psychology*) என்பது சமுதாயத்தினுள்ளும் பரந்த சமுதாயத்தினுள்ளும் தனிமனித சூழ்நிலை மற்றும் சமூகத்துடனும் சமுதாயத்துடனும் தனிமனிதனுடைய உறவு பற்றிய கற்கை ஆகும். சமூக உளவியலாளர்கள் தனிநபர், சமூக மற்றும் சமுதாய வாழ்க்கை தரத்தை அறிந்து கொள்ள முயல்கிறார்கள். அவர்களுடைய நோக்கம் கூட்டு ஆராய்ச்சி மற்றும் நடவடிக்கை மூலம் வாழ்க்கை தரத்தை மேம்படுத்துவதாகும்.  
சமுதாய உளவியல் சமுதாயத்தின் பிரச்சினைகளை வெளிக்கொணரவும், அவர்களுக்கிடையிலான உறவுகள், மற்றும் தொடர்புடைய மக்களின் மனப்பாங்கு, நடத்தை ஆகியவற்றை உளவியலுக்குள்ளும் வெளியிலும் காணப்படும் பல்வேறு தொடர்பை கையாளுதல் ஆகும்.  
நெருக்கமாக தொடர்புபட்ட ஒழுங்குமுறை சூழல்சார் உளவியல், சுற்றுச்சூழல் உளவியல், குறுக்கு கலாச்சார உளவியல், சமூக உளவியல், அரச அறிவியல் , பொதுச் சுகாதாரம், சமூகவியல், சமூகப் பணி மற்றும் சமூக அபிவிருத்தி ஆகியவை உட்பட்டதாகும்.
# சமய உளவியல்

**சமய உளவியல்** (*Psychology of religion*) என்பது சமயம்சார் மற்றும் சமயம்சாரா தனிநபர்களின் உளவியல் முறைகளின் பயன்பாடு மற்றும் சமய மரபுகளை விளக்கும் கட்டமைப்புகள் என்பவற்றைக் கொண்டதாகும். விவரங்கள், தோற்றங்கள், மத நம்பிக்கைகள் மற்றும் நடத்தைகள் ஆகியவற்றின் பயன்பாடு பற்றி துல்லியமாக விவரிக்க அறிவியல் முற்படுகிறது. இருப்பினும், சமய உளவியல் 19 ஆம் நூற்றாண்டின் பிற்பகுதியில் ஒரு சுய நனவு ஒழுக்கமாகவே எழுந்தது. பின்னர் விவரங்கள், தோற்றங்கள், மத நம்பிக்கைகள் மற்றும் நடத்தைகள் என்பவற்றைத் தன் வரலாற்றில் உள்வாங்கியது.
# இணைய சமத்துவம்

**இணைய நடுநிலைமை** அல்லது **இணையதள சமநிலை** அல்லது **இணைய சமத்துவக்** (*net neutrality*), கொள்கையில் இணைய சேவை வழங்கும் நிறுவனமும் அரசாங்கமும் இணையத்தில் பயணிக்கும் அனைத்துத் தரவு பெட்டிகளைச் சமமாக எவ்வித தங்கு தடையின்றி பகிர்தல். இவ்வாறு பயணிக்கும் தரவு பெட்டிகளை இணைய சேவை நிறுவனங்கள் தங்களது அதிகாரத்தைக் கொண்டு நிறுத்தவோ, அதன் வேகத்தைக் கூட்டவோ, குறைக்கவோ அல்லது நாடு, இடம் சார்ந்து ஒரு சில தகவல் பாக்கெட்டுகளை மக்கள் பயன்படுத்த கூடுதல் கட்டணம் வசூலிப்பதோ இணையம் இல்லாத போதும் சில பாக்கெட்டுகளை மட்டும் இலவசமாக வழங்கவோ கூடாது என்பதாகும். மொத்தத்தில், இணையத்தில் பயணிக்கும் தகவல்களை அதன் வழியில் எவ்விதத்திலும் குறுக்கிடாமல் அது சென்றடைய விடவேண்டும்.  
கொலம்பியா பல்கலைக்கழக ஊடக சட்டப் பேராசிரியரான டிம் வூ, 2003-ஆம் ஆண்டு *Net neutrality* என்ற பதத்தை பொது கடத்தி(*common carrier*) என்ற கருத்துப்படிவத்தின் நீட்டலாக உருவாக்கினார்.  
காம்காஸ்ட் என்ற இணையச் சேவை வழங்கி சகாக்களிடையேயான தகவல் பரிமாற்ற வேகத்தைத் திட்டமிட்டு மந்தப்படுத்தியது, இணைய சமத்துவக் கொள்கை மீறலின் எடுத்துக்காட்டாகும்.
# இணைய சமத்துவம்

## விளக்கங்களும் தொடர்புடைய கொள்கைகளும்

### இணைய நடுநிலைமை

இணைய போக்குவரத்துகள் அனைத்தும் சரி சமமாகப் பாவிக்கப்பட வேண்டும் எனும் கொள்கையே இணைய நடுநிலைமை (அ) இணைய சமத்துவம். கொலம்பியா சட்டக் கல்லூரி பேராசிரியர் டிம் வூவின் கருத்துப்படி, இணய நடுநிலைமை என்பதன் பொருத்தமான விவரனைக் கூறப்படுவது - ஒரு பிணையத்தை வடிவமைக்கையில் அதன் அனைத்து தளங்கள், உள்ளடக்கங்கள், பீடங்களும் சமமாகப் பாவிக்கப்படுமானால், அந்த பொது தகவல் பிணையம் மிகுதியான உயர்ந்த பயன்களை விளைவிப்பதாக அமையும்.
# இணைய சமத்துவம்

## விளக்கங்களும் தொடர்புடைய கொள்கைகளும்

### திறந்தவெளி இணையம்

தனி நபர்கள், நிறுவனங்கள் உள்ளிட்ட அனைவரும் பயன்கொள்ளும் வண்ணம் இணையத்தின் அனைத்து வளங்களையும் எளிதில் அணுகக்கூடியதாக அமைக்க வேண்டும் எனும் கருத்துரு திறந்தவெளி இணையம் ஆகும். இணைய நடுநிலைமை, வெளிப்படைத்தன்மை, வெளிப்படையான தர நிர்ணயங்கள், மிகக் குறைவான நுழைவுத் தடைகள் முதலிய கருத்துருக்களை உள்ளடக்கியது இது. இது மையக் குவிப்பற்ற தொழில்நுட்ப சக்தியினைப் பிரதிபலிப்பதாகக் கருதப்படுகிறது; திறந்தவெளி மென்பொருளோடும் நெருங்கிய தொடர்புடையதாகவும் கருதப்படுகிறது.
# குவளை விருது

சங்ககால மன்னர்கள் வழங்கிய விருதுகளில் ஒன்று தாமரை. இது விறலி, பாடினி முதலான பெண் கலைஞர்களுக்கு வழங்கப்பட்டது. கொல்லிமலையை ஆண்ட ஓரி அரசன் இந்த விருதினை வழங்கியதாகப் புலவர் வன்பரணர் குறிப்பிடுகிறார்.  
இந்தப் பூ குளத்துக் குளிர்ந்த நீரில் பூக்காத்து. தலையில் சூட்டப்படும் ஒருவகை அணிகலன். வெண்ணிற வெள்ளி நாரால் தொடுக்கப்பட்டது. இப்படி இந்தப் பூவானது அடையாளம் காட்டப்பட்டுள்ளது.
# பிலிப்பினோ மொழி

**பிலிப்பினோ** அல்லது **தகலாக்** என்பது தகலாகு மொழிக்குடும்பத்தைச் சேர்ந்த ஒரு மொழியாகும். தகலாகு மொழியின் தரப்பதிவு செய்யப்பட்ட மொழி இதுவாகும். அத்துடன் பிலிப்பைன்சு நாட்டின் தேசிய மொழியும் இப்பிலிப்பினோவே ஆகும். (ஆங்கில மொழியுடன் உத்தியோகபூர்வ அந்தஸ்தை பகிர்ந்துகொண்டுள்ளது) 2007 ஆம் ஆண்டில் 28 மில்லியன் மக்கள் தகலாகு மொழியினை முதலாம் மொழியாகக் கொண்டிருந்தனர். இவ்வெண்ணிக்கை பிலிப்பைன்சின் சனத்தொகையில் மூன்றில் ஒரு பங்காகும். அத்துடன் 45 மில்லியன் மக்கள் இப்பிலிப்பினோ மொழியை இரண்டாம் மொழியாகக் கொண்டிருந்தனர். பிலிப்பினோ மொழி ஆணையத்தினால் (KWF) இப்பிலிப்பினோவானது மணிலா பெருநகரத்தினதும் (தேசிய தலைநகரப் பகுதி) ஏனைய தீவுக்கூட்டங்களினதும் பேசப்படும், எழுதப்படும் சொந்தத் தாய்நாட்டு மொழியாக வரையறுக்கப்பட்டது. இப்பிலிப்பினோ மொழி ஒரு புசிசென்டரிக் மொழி ஆகும். பெரும்பாலும் பிலிப்பினோ என்பது தகலாகு மொழியின் மாற்றுப் பெயராகக் கருதப்படுகின்றது. அல்லது தகலாகு மொழியின் மணிலா பெருநகரத்திற்கான கிளை மொழியாகக் கருதப்படுகின்றது.
# பிலிப்பைன்-அமெரிக்கப் போர்

**பிலிப்பைன்–அமெரிக்கப் போர்** என்பது (பிலிப்பினோ/தகலாகு: *Digmaang Pilipino-Amerikano*) (1899–1902) ஐக்கிய அமெரிக்காவிற்கும் பிலிப்பினோ புரட்சியாளர்களுக்கும் இடையிலான ஆயுதமேந்திய முரண்பாடு ஆகும்.  
1898 ஆம் ஆண்டு பாரிஸ் உடன்படிக்கையின் மூலம் எசுப்பானியா இத்தீவுகளை, 20 மில்லியன் அமெரிக்க டொலர்களுக்கு ஐக்கிய அமெரிக்காவிற்கு விட்டுக்கொடுத்தது. அப்போது புதிதாக முளைவிட்டுப் பெருகிச்சென்ற முதல் பிலிப்பைன்ஸ் குடியரசை அங்கீகரிக்க முடியாது என ஐக்கிய அமெரிக்கா அறிவித்தது. இதன் காரணமாகப் பிலிப்பைன்-அமெரிக்கப் போர் வெடித்ததுடன் முதலாவது குடியரசு தோற்கடிக்கப்பட்டுத் தீவுக்கூட்டமானது ஒரு தனிமைப்பட்ட அரசாங்கத்தின் கீழ் நிர்வகிக்கப்பட்டது.
# பெனிக்னோ அக்கீனோ III

**பெனிக்னோ அக்கீனோ III** (*Benigno Simeon Cojuangco Aquino III*; பெப்ரவரி 8, 1960 – சூன் 24, 2021) என்பவர் ஒரு பிலிப்பீனிய அரசியல்வாதி ஆவார். இவர் பிலிப்பீன்சின் 15-வது அரசுத்தலைவராகப் பதவியில் இருந்தார். அக்கீனோ குடும்பத்தின் 4-வது தலைமுறை அரசியல்வாதியான பெனிக்னோ, முன்னாள் அரசுத்தலைவர் கொரசோன் அக்கினோவின் மகன் ஆவார். இவர் 1998 முதல் 2010 வரை நாடாளுமன்றம், மற்றும் மேலவை உறுப்பினராகவும் இருந்துள்ளார்.  
2009 செப்டம்பர் 9 இல் தனது தாயார் கொரசோன் அக்கினோவின் இறப்பை அடுத்து, 2010 இல் நடந்த அரசுத்தேர்தல் தேர்தலில், பெனிக்னோ அகீனோ போட்டியிட்டு வெற்றி பெற்றார். 2016 சூன் 30 இல், இவரது பதவிக்காலம் முடிவடைந்தது. இவரது பதவிக்காலத்தில் பல தசாப்தங்களுக்குப் பின்னர் நாட்டின் பொருளாதாரம் மிக உயர்ந்த நிலையை எட்டியது. பிலிப்பீன்சு அக்காலத்தில் "ஆசியாவின் உயரும் புலி" என்று அழைக்கப்பட்டது; எனினும், சிறப்பு நிர்வாகப் படையின் 44 உறுப்பினர்களைக் கொன்ற இராணுவ நடவடிக்கை போன்ற சில பிரச்சினைகள் குறித்து அவரது நிர்வாகம் விமர்சனங்களை சந்தித்தது. தென்சீனக் கடலில் சீனாவின் உரிமைகோரல்களை செல்லாததாக்கவும், இப்பகுதியில் தனது சொந்த நாட்டின் உரிமைகோரல்களை வலியுறுத்தியும் இவரது நிர்வாகம் நிர்ந்தர நடுவர் நீதிமன்றத்தில் வழக்குத் தொடர்ந்ததில், பிலிப்பீன்சுக்கு ஆதரவாக நீதிமன்றம் தீர்ப்பளித்து.  
2013 இல், *டைம்* இதழ் பெனிக்னோ அக்கீனோவை உலகில் மிகவும் தாக்கமேற்படுத்திய 100 நபர்களில் ஒருவராகத் தேர்ந்தெடுத்திருந்தது.  
பெனிக்னோ அக்கீனோ 2021 சூன் 24 இல் தனது 61-வது அகவையில் காலமானார். இவரது இறப்புக்கான காரணம் சிறுநீரக நோய், இரண்டாம் நிலை நீரிழிவு நோய் எனக் கூறப்பட்டது.
# குஜராத் பல்கலைக்கழகம்

**குஜராத் பல்கலைக்கழகம்** (*Gujarat University*) இந்தியாவின் குஜராத் மாநிலத்தின் அகமதாபாத் நகரில் அமைந்துள்ளது. இப்பல்கலைக்கழகம் அமைக்க வேண்டுமென மகாத்மா காந்தி, வல்லபாய் பட்டேல் ஆனந்த்சங்கர் துருவ் உள்ளிட்ட பலர் வலியுறுத்தினர். இப்பல்கலைக்கழகம் இந்தியா சுதந்திரம் அடைந்த பிற்பாடு 1949 ஆம் ஆண்டில் அமைக்கப்பட்டது. குஜராத்தில் அமைந்துள்ள மிகப் பெரிய பல்கலைக்கழகம் இதுவாகும். இப்பல்கலைக்கழகம் 260 ஏக்கர் நிலப்பரப்பில் அமைந்துள்ளது. 2010 ஆம் ஆண்டு மார்ச் மாதம் இப்பல்கலைக்கழகம் கல்வி ஒலிபரப்பிற்கென *குரு* எனும் பெயரில் 90.8 மெகா ஹெர்ட்ஸ் அலைவரிசையில் வானொலி சேவையைத் தொடங்கியது. இது குஜராத்தில் கல்விக்கென தொடங்கப்பட்ட முதல் வானொலி ஒலிபரப்பாகும்.
# ஆனந்த்சங்கர் துருவ்

**ஆனந்த்சங்கர் துருவ்** (ஆங்கிலம்: Anandshankar Bapubhai Dhruv, 1869 - 1942) இந்தியாவின் குஜராத் மாநிலத்தில் பிறந்தவர். இவர் கல்வியாளராகவும், எழுத்தாளராகவும், பத்திரிகையாசிரியராகவும் அறியப்பட்டார். இவர் *முமுக்ஷு*, "ஹிந்தஹித்சிந்தக்'' எனும் பெயர்களில் எழுதிவந்தார்.
# ஆனந்த்சங்கர் துருவ்

## வாழ்க்கை

இவர் அகமதாபாத்தில் 1869 பிப்ரவரி மாதம் 25 ஆம் நாள் பிறந்தார். இவரது தந்தை *கத்தியவார்* பகுதியின் அலுவலர் ஆவார். ஓய்விற்குப் பின்னர் *பரோடா* மாகாணத்தில் பணிபுரிந்தவர். இவர் இளம் வயதில் ஆங்கிலவழிக் கல்வியும் சமஸ்கிருதமும் கற்றார். குஜராத் கல்லூரியில் சமஸ்கிருத ஆசிரியராகப் பணியாற்றினார். பின்னர் பனாரசு இந்து பல்கலைக்கழகத்தின் துணை வேந்தராகப் பணியாற்றினார். குஜராத் பல்கலைக்கழகம் உருவாக முயன்றவர்களுள் இவரும் ஒருவர்.
# கேரள பாணினீயம்

**கேரள பாணினீயம்** என்பது மலையாள மொழிக்கான இலக்கண நூலாகும். இதை ஏ. ஆர். இராஜராஜ வர்மா எழுதினார். இது 1896ஆம் ஆண்டில் வெளியானது.  
மற்ற தென்னிந்திய மொழிகளுக்கு இலக்கண நூல்கள் இருந்தபோதும், பத்தொன்பதாம் நூற்றாண்டு வரையிலும் மலையாளத்துக்கு இலக்கண நூல்கள் இல்லை. இதை அறிந்த ஏ.ஆர். ராஜவர்மா, பாணினி எழுதிய பாணினீயத்தைப் போன்றே மலையாளத்துக்காக "கேரள பாணினீயம்" என்ற நூலை எழுதினார். இந்நூலில் மலையாளம் சமசுகிருதத்தில் இருந்து தோன்றியதல்ல என்றும், பழந்தமிழில் இருந்தே தோன்றியது என்றும் குறிப்பிடுகிறார். தமிழில் இருந்து பிரிந்து, மலையாளம் தனி மொழியானதற்கான ஆறு அடையாளங்களை நூலில் சுட்டிக் காட்டுகிறார்.  
இதை முனைவர். இராய் என்பவர் ஆங்கிலத்தில் மொழிபெயர்த்தார்.  
இது எட்டு பிரிவுகளைக் கொண்டது.
- பீடிகை - மலையாள மொழி தோன்றிய வரலாறு, எழுத்துகள்
- சந்தி பிரகாரம் - வாக்கிய அமைப்புகளும், சொற்கூட்டங்களும்
- நாம அதிகாரம் - பால், உரிச்சொல் உள்ளிட்ட இலக்கணங்கள்
- தாத்வ அதிகாரம் - எதிர்மன்ற வாக்கியங்கள், கூற்று வாக்கியங்கள், முன்னொட்டுகளும், பின்னொட்டுகளும், பெரிய வாக்கியங்கள்
- பேத அதிகாரம் - உரிச் சொற்களைப் பற்றிய அதிக குறிப்புகள்
- நிபாதாவ்ய அதிகாரம் - பல பொருள்களைக் கொண்ட சொற்கள்
- ஆகாம்ஷ அதிகாரம் - இணைப்புச் சொற்கள்
- சப்த உள்பத்தி - சொற்களை உருவாக்குவதைப் பற்றிய கட்டுரை
# டூன் விரைவுவண்டி

**டூன் விரைவுவண்டி** (Doon Express) என்பது இந்திய இரயில்வேயின் கிழக்கு மண்டல இரயில்வே கோட்டத்தைச் சேர்ந்த தொடருந்து ஆகும். இது அவுரா சந்திப்புக்கும் தேரானுக்கும் இடையே செயல்படுகிறது. 13009 என்ற வண்டி எண்ணுடன் ஹவுரா சந்திப்பிலிருந்து டேராடூனுக்கும், 13010 என்ற வண்டி எண்ணுடன் டேராடூனிலிருந்து ஹவுரா சந்திப்பிற்கும் இயக்கப்படுகிறது. இது மேற்கு வங்காளம், ஜார்க்கண்ட், பீகார், உத்தரப் பிரதேசம் மற்றும் உத்தராகண்ட் ஆகிய மாநிலங்களின் வழியே தனது பயணத்தினை மேற்கொள்கிறது. இதேபோல் உபசானா விரைவுவண்டி 12327/12328 வண்டி எண்ணுடன் செயல்படுகிறது.
# டூன் விரைவுவண்டி

## செயல்பாடு

*13009 ஹவுரா - டேராடூன் டூன் எக்ஸ்பிரஸ்* என்ற பெயர் கொண்ட இந்த வண்டி, 1557 கிலோ மீட்டர் தூரத்தினை சுமார் 34 மணி நேரம் 55 நிமிடங்களில் மணிக்கு 44.59 கிலோ மீட்டர் வேகத்தில் கடக்கிறது. அதேபோல் 13010 டேராடூன் ஹவுரா டூன் எக்ஸ்பிரஸ் 34 மணி நேரம் 30 நிமிடங்களில் மணிக்கு 45.13 கிலோ மீட்டர் வேகத்தில் கடக்கிறது. இதன் சராசரி வேகம் மணிக்கு 55 கிலோ மீட்டர் ஆகும்.
# டூன் விரைவுவண்டி

## முக்கிய பாதைகள்

13009 / 10 ஹவுரா டேராடூன் டூன் எக்ஸ்பிரஸ் ஹவுரா சந்திப்பிலிருந்து தொடங்கி பர்தமான் சந்திப்பு, தன்பாத் சந்திப்பு, கயா சந்திப்பு, முகல்சராய் சந்திப்பு, ஃபைசாபாத் சந்திப்பு, லக்னோ சந்திப்பு NR, ஷாஜகான்பூர், பரெய்லி, மொராதாபாத், நஜிபாத் சந்திப்பு, ஹரித்வார் சந்திப்பு ஆகிய நகரங்கள் வழியே டேராடூனை அடைகிறது.
# டூன் விரைவுவண்டி

## விபத்துகள்

மே 31, 2012 இல் மஹ்ராவா இரயில் நிலையத்திற்கு அருகே டூன் எக்ஸ்பிரஸ் தடம்புரண்டதில் ஐந்து பேர் உயிரிழந்தனர். 50 பேர் காயமடைந்தனர்.  
ஏப்ரல் 28, 2014 இல் அம்பேத்கர் நகருக்கு அருகேயுள்ள ஸாஃபர்கஞ்சு இரயில் நிலையத்திற்கு அருகே டூன் எக்ஸ்பிரஸ் தடம்புரண்டதில் மூன்று பேர் உயிரிழந்தனர். ஆறு பேர் காயமடைந்தனர்.
# டராசுப் பொறி

சதுரங்க ஆட்டத்தில் **டராசுப் பொறி** *(Tarrasch Trap)* என்பது உருய் உலோப்பசு வகை சதுரங்க திறப்பாட்டத்தில் உள்ள இரண்டு வெவ்வேறு வகையான வலைவிரிப்பு உத்திகளைக் குறிக்கிறது. ஆட்டத்தின் தொடக்க நிலையிலேயே விரிக்கப்படும் இந்த உத்திகள் சைக்பெர்ட் டராசுவின் பெயரால் அழைக்கப்படுகிறது. ஆய்வுகளுக்கு மட்டுமே பயன்படும் மற்ற பல வலை விரிப்புகள் போலன்றி டராசு அவருடைய இந்த உத்திகளை போட்டிகளில் சதுரங்க தலைவர்களுக்கு எதிராகப் பயன்படுத்தி வெற்றி கண்டுள்ளார்.
# டராசுப் பொறி

## திறந்தவகை ஆட்டத்தில்

1887 ஆம் ஆண்டில் பிராங்பர்ட்டு நகரில் நடைபெற்ற போட்டியில் சோகானெசு சூக்கர்பொர்ட், 1890 ஆம் ஆண்டில் மான்செச்டர் நகரில் நடைபெற்ற போட்டியில் இசிடோர் கன்சுபெர்க் ஆகிய இரண்டு சதுரங்க தலைவர்கள் டராசுவின் இப்பொறியில் சிக்கியுள்ளனர்.  
**1. e4 e5 2. Nf3 Nc6 3. Bb5 a6 4. Ba4 Nf6 5. 0-0 Nxe4**  
என்பவை உருய் உலோப்பசின் திறந்தவகை ஆட்ட நகர்வுகள் ஆகும்.
.
**6. d4 b5 7. Bb3 d5 8. dxe5 Be6 9. c3 Be7 10. Re1 0-0 11. Nd4 Qd7?** (படம்)  
வலையில் சிக்குகிறார்.  
**12. Nxe6**  
12...Qxe6 அல்லது 12...fxe6 என்ற இரண்டு நகர்வுகளில் கருப்பு ஆட்டக்காரர் எதை ஆடினாலும் வெள்ளை ஆட்டக்காரருக்கு கவலையில்லை. ஏனெனில் d5 கட்டத்தில் உள்ள கருப்பு ஆட்டக்காரரின் சிப்பாய் d வரிசையில் அல்லது a2–g8 மூலைவிட்டப் பாதையில் ஒரு செருகியாகி நிற்கிறது. இவ்வாறு d5 ஒரு செருகியாக நிற்பதால் வெள்ளை ஆட்டக்காரர் அடுத்த நகர்வை 13.Rxe4 என்று விளையாடி குதிரையைக் கைப்பற்றலாம். d5 செருகியினால் யானையைக் கைப்பற்ற நினைத்தால் கருப்பு தன் இராணியை இழக்க வேண்டியதிருக்கும்.
# டராசுப் பொறி

## சிடெய்ன்சு வகைத் திறப்பாட்டத்தில்

டராசு பொறியின் இரண்டாவது வகை சிலநேரங்களில் டிரெசுடன் பொறி என்றும் அழைக்கப்படுகிறது. இப்பொறி உருயி உலோப்பசு திறப்பாட்டத்தின் சிடெய்ன்சு வகையில் தோன்றுகிறது. 1891 ஆம் ஆண்டில் டராசு பொறி பற்றிய ஆய்வுகளை வெளியிட்டார். ஆனால் 18 மாதங்களுக்குப் பிறகு டிரெசுடன் நகரில் நடைபெற்ற போட்டியில் கியார்க் மார்கோ இந்தப் பொறியில் சிக்கினார். முழு ஆட்டத்திற்குமே டராசு ஐந்து நிமிடங்களே சிந்தித்தார் என்பது குறிப்பிடத்தக்கது.  
**1. e4 e5 2. Nf3 Nc6 3. Bb5 d6**  
இவைதான் உருய் உலோப்பசு திறப்பாட்டத்தின் சிடெய்ன்சு வகை நகர்வுகள்.  
**4. d4 Bd7**  
வெள்ளை 5.d5 என்று விளையாடினால் தன்னுடைய குதிரை ஒரு செருகியாக மாறப்போவதைத் தடுக்கவே கருப்பு 4 …. Bd7 என்று விளையாடுகிறார்.
.
**5. Nc3 Nf6 6. 0-0 Be7 7. Re1** (படம்)  
நுணுக்கமாக வலை வீசப்படுகிறது. கருப்பு ஆட்டக்காரர் இந்நேரத்தில் கோட்டை கட்டிக் கொள்வது சிறந்தது ஆனால் ஒரு சிப்பாயை இழக்க நேரிடும். அதற்குப் பதிலாக கருப்பு 7...exd4 iஎன்று விளையாடுவது சிறந்தது.  
**7... 0-0? 8. Bxc6 Bxc6 9. dxe5 dxe5 10. Qxd8 Raxd8 11. Nxe5**  
வெள்ளை ஒரு சிப்பாயைக் கைப்பற்றி முன்னிலையில் இருக்கும் இந்நேரத்தில் கருப்பு 11...Bd7 என்று விளையாடுவது சிறந்தது.  
**11... Bxe4?! 12. Nxe4 Nxe4**  
வெள்ளை ஆட்டக்காரர் அவசரப்பட்டு 13.Rxe4?? என்று விளையாடினார் என்றால் அதைவிட பயங்கரமான தப்பு எதையும் இனி அவரால் செய்யமுடியாது. ஏனெனில் கருப்பு ஆட்டக்காரர் கிடைத்த வாய்ப்பை நழுவவிடாமல் 13...Rd1+ 14. Re1 Rxe1#. என்று விளையாடி இறுதி முற்றுகையை நிகழ்த்தி ஆட்டத்தை முடித்து விடுவார். வெள்ளை இந்த அபாயத்தையும் தடுக்க வேண்டும், e4. கட்டத்தில் நின்று அச்சுறுத்தும் கருப்பு குதிரையையும் விரட்ட வேண்டும்.  
**13. Nd3 f5**  
இப்பொழுது கருப்பு ஆட்டக்காரரின் அமைச்சருக்கு e4. கட்டத்தில் நிற்கும் குதிரை செருகி ஆகிறது. செருகியை நகர்த்தினால் e7 கட்டத்தில் நிற்கும் அவருடைய அமைச்சருக்கு ஆபத்து.  
**14. f3 Bc5+?!**  
அதைவிட கருப்பு 14...Bh4 15.g3 Nxg3 16.hxg3 Bxg3 என்று விளையாடி குதிரையை இழந்து இரண்டு சிப்பாய்களைக் கைப்பற்றலாம் என்பதே இங்கு சிறந்த நகர்வு.  
**15. Nxc5 Nxc5 16. Bg5 Rd5 17. Be7 Re8 18. c4 1–0**
வெள்ளை ஆட்டக்காரருக்கு அதிகப்படியாக இரு காய் கிடைக்கிறது. மார்கோ தோல்வியை ஒப்புக்கொண்டு வெளியேறுகிறார்.
# சே. மா. செல்லத்தம்பு

**சேவியர் மார்க் செல்லத்தம்பு** (*Xavier Mark Sellathambu*, 20 அக்டோபர் 1917 - ) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.
# சே. மா. செல்லத்தம்பு

## வாழ்க்கைக் குறிப்பு

செல்லத்தம்பு 1917 அக்டோபர் 20 இல் பிறந்தார். மேரி ஜோசபின் என்பவரைத் திருமணம் புரிந்தார்.
# சே. மா. செல்லத்தம்பு

## அரசியலில்

செல்லத்தம்பு இலங்கைத் தமிழரசுக் கட்சியின் சார்பில் வவுனியா தேர்தல் தொகுதியில் 1970 நாடாளுமன்றத் தேர்தலில் போட்டியிட்டு 273 வாக்குகள் வித்தியாசத்தில் தமிழ் காங்கிரசு வேட்பாளர் தா. சிவசிதம்பரத்தை வென்று நாடாளுமன்றம் சென்றார்.  
செல்லத்தம்பு தமிழர் விடுதலைக் கூட்டணியின் வேட்பாளராக முல்லைத்தீவு தேர்தல் தொகுதியில் 1977 தேர்தலில் போட்டியிட்டு வெற்றி பெற்றார். He was Chief Opposition Whip from 1977 to 1983.  
இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 21 இல் செல்லத்தம்பு முல்லைத்தீவு தொகுதிக்கான நாடாளுமன்ற இருக்கையை இழந்தார்.